ભુવનેશ્વર અને સામીએ જ્યાં ટ્રેન્ટ બ્રિજમાં રમાયેલી પહેલી ટેસ્ટ મેચમાં કારકિર્દીની પહેલી અડધી સદી લગાવી તો, બીજી તરફ જાડેજા અને પ્લંકેટે લોર્ડ્સમાં રમાઇ રહેલી બીજી ટેસ્ટમાં આ સિદ્ધિ હાંસલ કરી છે. ભુવનેશ્વરે તો આ શ્રેણીમાં અત્યારસુધીમાં ત્રણ અડધી સદી ફટકારી દીધી છે અને એકવાર તે અણનમ પણ રહ્યો છે. આ ત્રણેય અડધી સદી સાથે ભુવનેશ્વરની ટેસ્ટ કારકિર્દીની બેટિંગ એવરેજ 42.83 થઇ ગઇ છે. જે પાંચ અથવા તેના કરતા વધારે ઇનિંગ રમનારા કોઇપણ નવમા અથવા તેનાથી નીચલા ક્રમના બેટ્સમેનની સર્વોચ્ચ એવરેજ છે.